Bir səs tutdu tarixin
Bir səs tutdu tarixin 
Sirkəli yaxasından. 
Baxaraq gözlərinə,
Sordu onun yaşını.
Tarix özü utandı 
Kürkündən, çuxasından. 
“Fərman sənindir” deyib, 
Dikdi yerə başını.
“Sil” dedi əndamından 
Yöndəmsiz ləkələri!
Ağır keçmiş, bilirsən, 
Ömürün, günün sənin. 
Göstər düzgün yolları, 
Dolaşıram sərsəri.
Bu ancaq sənin haqqın, 
Başına dönüm sənin!
XX əsrin şeirləri